b'\n_START_ARTICLE_\nManitas\n_START_PARAGRAPH_\nManitolis, manitas, E421 \xe2\x80\x93 saldiklis, nat\xc5\xabralus angliavandenis alkoholis, esantis daugelyje augal\xc5\xb3 (spygliuo\xc4\x8diuose, j\xc5\xabros dumbliuose, grybuose. Pramoniniu b\xc5\xabdu i\xc5\xa1gaunamas i\xc5\xa1 gliukoz\xc4\x97s (dekstroz\xc4\x97s). Priskiriamas t\xc5\xabringiesiems saldikliams._NEWLINE_Dalinai karbohidruotas alkoholis yra cheminis apibr\xc4\x97\xc5\xbeimas, manitolio sud\xc4\x97tyje alkoholio (etanolio) n\xc4\x97ra.\n_START_SECTION_\nMaisto priedas\n_START_PARAGRAPH_\nEuropos S\xc4\x85jungos E numeri\xc5\xb3 s\xc4\x85ra\xc5\xa1e esantis E421 kaip saldiklis, te\xc5\xa1los kildiklis, lipnum\xc4\x85 reguliuojanti med\xc5\xbeiaga.\n_START_SECTION_\nVartojimas\n_START_PARAGRAPH_\nManitolis vartojamas kaip ma\xc5\xbeo kaloringumo saldiklis, ypa\xc4\x8d produktuose, skirtuose diabetu sergantiems \xc5\xbemon\xc4\x97ms. Taip pat kaip te\xc5\xa1los kildiklis daugeliui duonos ir konditerijos gamini\xc5\xb3._NEWLINE_Rekomenduojama paros norma iki 160 mg/kg k\xc5\xabno svorio. Per didel\xc4\x97 doz\xc4\x97 gali sukelti stipr\xc5\xb3 viduriavim\xc4\x85, gali p\xc5\xabsti vidurius, tod\xc4\x97l neleid\xc5\xbeiama vartoti vaikams, \xc5\xbemon\xc4\x97ms, jautriems aspirinui. Taip pat gali stimuliuoti astmos priepuolius bei pabloginti inkst\xc5\xb3 funkcij\xc4\x85.\n_START_SECTION_\nPoveikis\n_START_PARAGRAPH_\nManitolis did\xc5\xbeia dalimi organizmo absorbuojamas ir panaudojamas med\xc5\xbeiag\xc5\xb3 apykaitos procesuose kaip ir gliukoz\xc4\x97. Likusi dalis fermentuojama storojoje \xc5\xbearnoje. Fermentacijos metu i\xc5\xa1siskiria dujos, kurios gali sukelti duj\xc5\xb3 kaupim\xc4\x85si ir p\xc5\xabtim\xc4\x85. Netoleruojantiems jo \xc5\xbemon\xc4\x97ms gali paleisti vidurius. Pa\xc5\xa1alinis poveikis atsiranda vienu metu suvartojus 25-30 gram\xc5\xb3, \xc5\xa1i doz\xc4\x97 \xc5\xbeymiai didesn\xc4\x97 nei \xc4\xafprastai naudojama maiste._NEWLINE_Sergantiems cukralige gaminami produktai su \xc5\xa1iuo cukraus pakaitalu gali sukelti viduriavim\xc4\x85 ir viduri\xc5\xb3 putim\xc4\x85. Da\xc5\xbenai dedamas \xc4\xaf kramtom\xc4\x85j\xc4\x85 gum\xc4\x85.'